รายงานคณะกรรมการตรวจสอบ

คณะกรรมการตรวจสอบประกอบด้วยกรรมการอิสระ 3 ท่าน
โดยมีเจ้าหน้าที่ตรวจสอบของแผนกตรวจสอบภายในทำหน้าที่เลขานุการ โดยคณะกรรมการบริษัทฯ
ได้กำหนดให้แผนกตรวจสอบภายในรายงานการตรวจสอบต่อคณะกรรมการตรวจสอบโดยตรง

ในปี 2549
คณะกรรมการตรวจสอบมีหน้าที่และความรับผิดชอบตามที่ได้รับมอบหมายจากคณะกรรมการบริษัทฯ
ที่สำคัญเพื่อเสริมสร้างความมั่นใจให้กับผู้ลงทุนและบุคคลที่มีส่วนได้เสีย

งบการเงินของบริษัทฯ สรุปสาระสำคัญได้ดังนี้

1.  สอบทานงบการเงินของบริษัทฯ ร่วมกับฝ่ายบริหารและผู้สอบบัญชี ก่อนเปิดเผยไป

ยังตลาดหลักทรัพย์แห่งประเทศไทย
ว่างบการเงินมีการบันทึกรายการตามมาตรฐานบัญชีที่รับรองทั่วไป
มีการเปิดเผยรายการที่เป็นสาระสำคัญ และรายการที่มีผลกระทบต่อฐานะบริษัท
พร้อมทั้งได้ตั้งข้อสังเกตและข้อเสนอแนะ เพื่อให้เกิดประโยชน์กับบริษัทฯ

2.  สอบทานและประเมินผลระบบการควบคุมภายใน

  บริษัทฯ มีระบบการควบคุมที่ดี มีการปฏิบัติงานที่มีประสิทธิภาพภายใต้ระบบการ

ควบคุมภายในที่เพียงพอและเหมาะสม มีแผนกตรวจสอบภายในตรวจสอบรายงานผล
และมีการแก้ไขปรับปรุงให้หน่วยงานต่าง ๆ มีระบบการควบคุมภายในที่ดี

3.  สอบทานการเปิดเผยข้อมูลต่อผู้ลงทุนและผู้มีส่วนได้เสีย

บริษัทฯ ได้เปิดเผยข้อมูลที่สำคัญ ซึ่งจะมีผลในการตัดสินใจของผู้ลงทุน เช่น รายการเกี่ยวโยง
ตลอดจนรายการที่มีความขัดแย้งทางผลประโยชน์ โดยให้ความสำคัญกับความถูกต้อง
และเปิดเผยในเวลาอันรวดเร็ว เพื่อให้เกิดความโปร่งใสและมีจริยธรรม
ให้เกิดความเชื่อมั่นแก่ผู้ถือหุ้น

ผู้ลงทุนและผู้มีส่วนได้เสียอื่น ซึ่งบริษัทฯ ได้ถือปฏิบัติตามนโยบายการกำกับดูแลกิจการที่ดี

4.  สอบทานการปฏิบัติตามข้อกำหนดของกฎหมายที่เกี่ยวข้อง

บริษัทฯ มีการปฏิบัติตามข้อกำหนดของกฎหมายที่เกี่ยวข้องกับธุรกิจของบริษัท

ว่าด้วยคณะกรรมการกำกับหลักทรัพย์และตลาดหลักทรัพย์ และกฎหมายอื่น ๆ ที่เกี่ยวข้อง

คณะกรรมการตรวจสอบได้มีการประชุมกับผู้สอบบัญชีของบริษัทอย่างน้อยปีละครั้งและได้เข้าประชุมชี้แจงรายงานผลการดำเนินงานของคณะกรรมการตรวจสอบ
ต่อที่ประชุมสามัญผู้ถือหุ้น และร่วมเสนอแนะการบริหารความเสี่ยง เพื่อลดความเสี่ยงนั้น ๆ

คณะกรรมการตรวจสอบได้พิจารณาแล้วเห็นว่าในปีที่ผ่านมาคณะกรรมการบริษัทฯ
รวมทั้งผู้บริหารของบริษัทฯ ได้ให้ความสำคัญกับการบริหารงานตามหลักการบรรษัทภิบาลที่ดี มี

จริยธรรมในการประกอบธุรกิจ มีความมุ่งมั่นที่จะปฏิบัติงาน เพื่อให้บรรลุเป้าหมายของบริษัทฯ
โดยบริษัทฯ มีการพัฒนาระบบคุณภาพของผลิตภัณฑ์ตามมาตรฐานสากล
มีการปฏิบัติตามกฎหมายที่เกี่ยวข้อง มีการดูแลสิ่งแวดล้อมและสังคม
มีการจัดทำรายงานการเงินตามมาตรฐานบัญชีที่รับรองทั่วไป มีการเปิดเผยข้อมูลที่เพียงพอ
มีระบบการควบคุมภายในที่เหมาะสม มีระบบการกำกับดูแลกิจการที่ดี
ไม่ปรากฏข้อบกพร่องอันเป็นสาระสำคัญ

(ดร. เชิดเกียรติ เชี่ยวธีรกุล)

ประธานคณะกรรมการตรวจสอบ

รายงานความรับผิดชอบของคณะกรรมการ

รายงานความรับผิดชอบของคณะกรรมการต่อรายงานทางการเงิน

คณะกรรมการบริษัทฯ
ได้ตระหนักถึงภาระหน้าที่และความรับผิดชอบในฐานะกรรมการบริษัทจดทะเบียน
คณะกรรมการได้ให้ความสำคัญในการกำกับดูแลรายงานทางการเงินของบริษัทที่จัดทำขึ้น
โดยมีข้อมูลทางบัญชีถูกต้องครบถ้วน โปร่งใส รวมทั้งการปฏิบัติตามมาตรฐานบัญชีที่รับรองโดยทั่วไป
โดยใช้นโยบายบัญชีที่เหมาะสม และถือปฏิบัติโดยสม่ำเสมอ และใช้ดุลพินิจอย่างระมัดระวัง
รวมทั้งการจัดให้มีระบบการควบคุมภายในที่มีประสิทธิภาพ
เพื่อให้มีความเชื่อมั่นต่องบการเงินของบริษัทฯ ดูแลรักษาทรัพย์สินของบริษัทฯ
และสามารถป้องกันการทุจริต หรือการดำเนินการที่ผิดปกติอย่างมีสาระสำคัญ

คณะกรรมการได้แต่งตั้งคณะกรรมการตรวจสอบ เพื่อทำหน้าที่สอบทานนโยบายการบัญชี
และคุณภาพของรายงาน สอบทานระบบการควบคุมภายใน และการตรวจสอบภายใน
ตลอดจนการบริหารความเสี่ยง
โดยความเห็นของคณะกรรมการตรวจสอบได้แสดงไว้ในรายงานประจำปี 2549 ฉบับนี้แล้ว

คณะกรรมการบริษัทฯ มีความเห็นว่าระบบการควบคุมภายในของบริษัทฯ
โดยรวมอยู่ในระดับที่น่าพอใจ งบการเงินของบริษัทฯ และบริษัทย่อย ณ วันที่ 31 ธันวาคม 2549
ซึ่งได้ผ่านการตรวจสอบโดยผู้สอบบัญชีของบริษัท เคพีเอ็มจี ภูมิไชย สอบบัญชี จำกัด
และสามารถสร้างความเชื่อมั่นได้ว่างบการเงินของบริษัทฯ และบริษัทย่อย ณ วันที่ 31 ธันวาคม
2549 ได้ถือปฏิบัติตามมาตรฐานการบัญชีที่รับรองโดยทั่วไป
และปฏิบัติตามกฎหมายและระเบียบที่เกี่ยวข้อง

(นายสืบตระกูล สุนทรธรรม) (นายวิชญา จาติกวณิช)

ประธานกรรมการ กรรมการผู้จัดการ